Limbažu novada iedzīvotāju padomju vēlēšanu kārtība
[bookmark: p1][bookmark: p-1450948]1. "Limbažu novada iedzīvotāju padomes vēlēšanu kārtība" nosaka kārtību, kādā tiek organizētas iedzīvotāju padomju vēlēšanas (turpmāk – Vēlēšanas) saskaņā ar Limbažu novada pašvaldības (turpmāk – Pašvaldība) 2026. gada 29.janvāra saistošajiem noteikumiem Nr. 1 "Limbažu novada iedzīvotāju padomes nolikums."
2. Klātienes balsošana par Iedzīvotāju padomes locekļiem notiek publikācijā noteiktā termiņā un vietā, Pašvaldības darba laikā no pirmdienas līdz piektdienai, klientu apkalpošanas centros (turpmāk – KAC).
3. Klātienes balsošana notiek aizklāti, iedzīvotājiem, izdarot atzīmes, izsniegtās balsošanas veidlapās un aizpildot ziņas par balsotāju.
4. Pirms balsošanas veidlapas saņemšanas balsotājam jāuzrāda KAC darbiniekam personu apliecinošs dokuments. Darbiniekam jāpārbauda, vai persona atbilst Limbažu novada pašvaldības iedzīvotāju padomes Nolikumā noteiktajām balsotāju prasībām.
5. Aizpildītā balsošanas zīme tiek ievietota aizzīmogotā balsošanas kastē. KAC darbinieks nodrošina, ka aizzīmogotai kastei klātienes balsošanas gadījumā nepiekļūst nepiederošas personas.
6. Balsošanas veidlapu ir iespējams aizpildīt un iesniegt elektroniski, parakstītu ar drošu elektronisko parakstu nosūtot uz e-pastu iedzivotaju.padomes@limbazunovads.lv vai Pašvaldības e-adresi. Elektroniski tiek pieņemtas un pārbaudītas veidlapas, kas ir saņemtas sākot no pirmās Vēlēšanu dienas plkst. 00.00 līdz pēdējās Vēlēšanu dienas plkst. 23.59.
7. Balsu skaitīšanas procesu veic pašvaldības izpilddirektora norīkota balsu skaitīšanas komisija. Katras iedzīvotāju padomes balsu skaitīšanas komisija tiek veidota 3 locekļu sastāvā.
8. Pēc balsošanas termiņa beigām balsu skaitīšanas komisija piecu darba dienas laikā apkopo balsošanas rezultātus protokolā.
9. Saskaitot balsis jāievēro:
9.1. Ja par pretendentu nav izdarīta atzīme, tas neiegūst nevienu punktu ;
9.2. Ja par pretendentu atzīmēts ar "X" (PAR), pretendents iegūst vienu punktu ;
9.3. Ja par pretendentu atzīmēts ar "X" (PRET), pretendents zaudē vienu punktu ;
9.4. Ja balsojuma veidlapā veikta jebkura cita atzīme, svītrojumi, pretendents punktu neiegūst.
10. Pretendentu iegūto balsu skaitu nosaka pēc iegūto punktu summas.
[bookmark: piel-1426175]11. Balsošanas un balsu skaitīšanas procesā ir tiesīgi piedalīties novērotāji, kurus ir tiesības izvirzīt ir katram reģistrētam padomes locekļa kandidātam. Katrs kandidāts ir tiesīgs rakstveidā pilnvarot ne vairāk kā divus novērotājus.

